stanford-oval/wikipedia huggingface dataset:
Sandy Stuvik
Ura

Stuvik aloitti Karting-uransa vuonna 2002. Hän eteni lopulta Rotax Max Junior -luokkaan vuonna 2008. Vuonna 2010 Stuvik aloitti kilpauransa Aasian Formula Renault Challenge -sarjassa voittaen sarjan mestaruuden. Samana vuonna hän voitti myös talvisarjan mestaruuden. Vuonna 2011 Stuvik kilpaili Eurocup Formula Renault -sarjassa saavuttamatta pisteitä. Samana vuonna hän ajoi viisi kilpailua Formula Renault NEC -sarjassa. Vuonna 2012 Stuvik jatkoi NEC -sarjassa sijoittuen sarjan 14:ksi.
Vuonna 2013 Stuvik siirtyi European F3 Open -sarjaan saavuttaen kolme voittoa, kolme paalupaikkaa ja kymmenen palkintosijaa sijoittuen sarjan toiseksi. Vuonna 2014 Stuvik jatkoi sarjassa onnistuen voittamaan sarjan mestaruuden saavuttaen kymmenen voittoa, yhdeksän paalupaikkaa ja 11 palkintosijaa. Vuonna 2015 Stuvik kilpaili GP3-sarjassa Status Grand Prix -tallin kuljettajana saavuttaen seitsemän pistettä (kauden avauskilpailussa Espanjassa Stuvik menetti ensimmäisen pisteensä ohittamalla turva-autotilanteen aikana). Vuonna 2016 Stuvik jatkoi GP3-sarjassa siirtyen Trident -talliin. Vuodesta 2017 lähtien Stuvik on ajanut Aasian GT-sarjoissa, joissa hän on voittanut Thaimaan Super Series GT3-sarjan mestaruuden vuonna 2019.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | Status Grand Prix | ESPFEA 18 | ESPSPR 17 | AUTFEA 7 | AUTSPR Kesk. | GBRFEA 20 | GBRSPR 20 | HUNFEA 22 | HUNSPR 14 | BELFEA Kesk. | BELSPR 17 | ITAFEA 11 | ITASPR 8 | RUSFEA 16 | RUSSPR 17 | BHRFEA 13 | BHRSPR Kesk. | ABUFEA 17 | ABUSPR 16 | 7 | 17. |
| 2016 | Trident | ESPFEA 18 | ESPSPR 15 | AUTFEA 10 | AUTSPR 8 | GBRFEA 7 | GBRSPR 10 | HUNFEA 18 | HUNSPR 18 | GERFEA Kesk. | GERSPR 12 | BELFEA Kesk. | BELSPR 17† | ITAFEA 12 | ITASPR 15 | MALFEA 10 | MALSPR 20 | ABUFEA 15 | ABUSPR 18 | 9 | 18. |
Saiyalaiset

Saiyalaiset ovat Akira Toriyaman keksimä rotu Dragon Ballissa, Dragon Ball Z:ssa, Dragon Ball GT:ssä ja Dragon Ball Superissa.
Historia

Seitsemännen ja toisen universumin planeetta Vegetalta tulleet saiyalaiset ovat vahva hännällinen rotu. Mangassa heitä on planeetta Vegetan tuhon jälkeen vain neljä, mutta anime-elokuvissa enemmän. Saiyalaisten kotiplaneetalla painovoima on kymmenkertainen Maahan verrattuna. Alkuperäisessä Dragon Ball -mangassa saiyalaisten hiukset eivät enää kasva syntymän jälkeen. Saiyalainen voi leikata tahtoessaan hiuksensa kokonaan pois, mutta hän on sen jälkeen hiukseton koko loppuelämänsä ajan. Saiyalaisilla näyttäisi myös olevan erityisen hyvä ruokahalu. Esimerkiksi Goku ja Vegeta ahmivat paljon ruokaa, jos sitä on saatavilla.
Nimi

Kaikkien saiyalaisten nimet ovat johdoksia jostakin kasvista tarkoittavasta sanasta. Esimerkiksi Gokun saiyalainen nimi Kakarot tulee porkkanaa tarkoittavasta sanasta carrot. Vegeta taas saa nimensä sanasta vegetable, kasvis. Brolyn nimi juontuu englannin sanasta broccoli eli parsakaali. Rodun nimi on anagrammi japaninkielisestä sanasta yasai, joka tarkoittaa vihannesta.
Saiyalaisten kotiplaneetta muissa universumeissa

Planeetta Vegeta sijaitsee/sijaitsi Universumeissa 7.
Planeetta Sadala sijaitsee/sijaitsi Universumeissa 6 ja 7.
Seitsemännen universumin kotiplaneetta oli alun perin Sadala, mutta saiyalaiset muuttivat sieltä pois Sadalan tuhouduttua ja valtasivat planeetta Vegetan. Saiyalaisilla ei ole enää seitsemännessä universumissa kotiplaneettaa, koska Frieza tuhosi heidän kotiplaneettansa Vegetan ja melkein jokainen heistä kuoli.
Sankomota

Sankomota on lesotholainen yhtye. Frank Leepa perusti sen Maserussa vuonna 1981. Vuonna 1996 yhtyeen jäsenet joutuivat auto-onnettomuuteen, jossa neljä kuoli ja viisi loukkaantui. Yhtye jatkoi levyttämistä siitä huolimatta. Perustaja Frank Leepa kuoli sairauteen 50-vuotiaana 20. marraskuuta 2003. Samana vuonna ilmestyi kokoelmalevy The Best of Sankomota 1981-1991.
Sankkerit

Sankkerit on ryhmä seksitauteihin kuuluvia tartuntatauteja. Ryhmään sisältyy kaksi tautia:
pehmeä sankkeri (tieteelliseltä nimeltään Ulcus molle)
lokeronivusajos (vanhentuneelta nimeltään neekerisankkeri, tieteelliseltä nimeltään Lymphogranuloma venereum)
Samar

Samar
| --- | --- |
Sijainti:  12°00′N, 125°00′E Itä-Samar, Pohjois-Samar ja Samar Itä-Visayas Filippiinit
Saariryhmä:  Visayas
Merialue:  Tyyni valtameri
Korkein kohta:  850  m 
Pinta-ala:  12 849 km²
| --- | --- |
Asukasluku:  1 783 690 (2010)
Suurin kaupunki:  Calbayog
muokkaa - muokkaa wikitekstiä - muokkaa Wikidataa
Samar on saari Visayasin saariryhmässä Filippiineillä. Samar jakautuu kolmeen provinssiin: Samar, Itä-Samar ja Pohjois-Samar. Provinssit kuuluvat yhdessä viereisten Leyten ja Biliranin saarten provinssien kanssa Itä-Visayasin alueeseen.
Aiheesta muualla

Kuvia tai muita tiedostoja aiheesta Samar Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Samar
Käännös suomeksi
Sergei Pronjakov

| Sergei Pronjakov> Henkilötiedot |
| --- | --- |
Syntynyt: 28. elokuuta 1983 (ikä 41)
Salibandyn pelaaja
Pelipaikka:  maalivahti
Seura:  Olimp Fryazino
Pelinumero:  20
Pituus:  183 cm
Paino:  79 kg
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
|  | Olimp Fryazino |  |  |
Maajoukkue
| 2008– | Venäjä | 6 (0+0=0) | 6 (0+0=0) |

Sergei Pronjakov (s. 28. elokuuta 1983) on venäläinen salibandymaalivahti, joka edustaa venäläistä Olimp Fryazinoa. Hän on pelannut Venäjän maajoukkueessa vuodesta 2008 lähtien.
Samantha Womack

Samantha Womack vuonna 2016.
Samantha Zoe Womack (ent. Janus; s. 2. marraskuuta 1972) on brittiläinen näyttelijä ja laulaja. Hän edusti maataan Eurovision laulukilpailussa 1991 kappaleella ”A Message To Your Heart” ja sijoittui kymmenenneksi.
Janus on esiintynyt lukuisissa televisiosarjoissa (mm. EastEnders) ja elokuvissa.
Aiheesta muualla

Samantha Womack Internet Movie Databasessa. (englanniksi)
Saskatchewanin lippu

Saskatchewanin lippu
Saskatchewanin lippu on Kanadan Saskatchewanin provinssin tunnus. Se hyväksyttiin 1969. Sen vihreä yläosa symboloi provinssin pohjoisosan metsiä ja keltainen alaosa provinssin vehnän viljelya. Oikealla oleva kukka on provinssin tunnuskukka, metsälilja (engl. western red lily). Vasemmalla on provinssin vaakuna, jonka punainen leijona keltaisella pohjalla symboloi Englantia ja kolme viljalyhdettä vihreällä pohjalla provinssin maanviljelyä.
Seksuaali- ja sukupuolivähemmistöjen oikeudet Nepalissa

Seksuaali- ja sukupuolivähemmistöjen oikeuksien taso Nepalissa on näiden oikeuksien tilannetta eri maissa kartoittavan Equaldexin mukaan 69/100 (2024) parhaan mahdollisen tason ollessa 100/100. Nepalin perustuslaki suojasi vuonna 2015 eksplisiittisellä maininnalla seksuaali- ja sukupuolivähemmistöjen oikeudet.
Samaa sukupuolta olevien parien välinen seksuaalinen kanssakäyminen on Nepalissa laillista. Vuonna 2007 Nepalin korkein oikeus päätti virallisesti tunnustaa seksuaali- ja sukupuolivähemmistöjen oikeudet Yogyakartan periaatteiden mukaisesti. Vuonna 2015 Nepalin hallituksen muodostama komitea suositteli hallitukselle samansukupuolisten parien avioliittojen virallistamista tasa-arvon periaatteen pohjalta. Eri hallitukset kuitenkin jättivät muutoksen toteuttamatta. Kesäkuussa 2023 Nepalin korkeimman oikeuden määräyksellä samaa sukupuolta olevien parien avioliitot virallistettiin. Human Rights Watchin mukaan viranomaiset ovat olleet epäjohdonmukaisia päätöksen noudattamisessa.
Nepalin ensimmäinen samaa sukupuolta olevan parin avioliitto virallistettiin 29. marraskuuta 2023. Naimisiin menivät Surendra Pandey ja Maya Gurung. Samaa sukupuolta olevan parin avioliitto oli ensimmäinen laatuaan Etelä-Aasiassa. Huhtikuussa 2024 Nepalin sisäministeriö määräsi tasa-arvoista avioliittoa koskevan päätöksen toteutettavaksi kaikkialla Nepalissa. Nepalin lainsäädäntö tunnustaa kolmannen sukupuolen. Huhtikuussa 2024 Nepal isännöi ensimmäisen kansainvälisen LGBTIQ-matkailukonferenssin.
Vuonna 2008 Nepalin liittovaltiolliseen parlamenttiin valittua Sunil Babu Pantia on luonnehdittu ensimmäiseksi avoimesti homoseksuaaliseksi kansallisen parlamentin jäseneksi Aasiassa.
Sashiko

Sashiko-tekniikalla koristeltua kimonokangasta.
Sashikomalleja
Sashiko (jap. 刺し子, sashiko) on vanha japanilainen kirjontatekniikka, jota on käytetty sekä vaatteiden paikkaukseen ja vahvistamiseen että koristeluun. Myös japanilaiset boro-tekstiilit on tehty kiinnittämällä monia kangastilkkuja yhteen tikkaamalla ne sashiko-tekniikalla limittäin ja kerroksittain.
Tekniikka syntyi Japanin köyhissä yhteisöissä Edo-kaudella, koska ihmisillä oli tarve paikata vaatteita ja kodintekstiilejä. Alun perin sashikomallit olivat yksinkertaisia, mutta sittemmin kirjojat ovat kehitelleet myös koristeellisia ja monimutkaisia malleja.
Historiallisesti sashikoa ei pidetty kovin arvostettuna tekniikkana, sillä se on yhdistetty köyhyyteen ja naisiin. Sittemmin sen arvostus on kuitenkin noussut. Esimerkiksi vuonna 1973 muotisuunnittelija Issey Miyake otti tekniikan käyttöön töissään. Näkyvän paikkauksen tultua 2010-luvun lopulla muotiin myös sashikosta on tullut suositumpi paikkaustekniikka. Suosituksi sashiko on tullut, koska käsityöläiset pitävät sillä saatua tulosta kauniina.
Sekstos Khaironeialainen

Sekstos Khaironeialaisen patsas, piirros vuodelta 1803.
Sekstos Khaironeialainen (m.kreik. Σέξτος ὁ Χαιρωνεύς, Sekstos ho Khairōneus, lat. Sextus; n. 160) oli kreikkalais-roomalainen stoalaiseen koulukuntaan kuulunut filosofi. Hän oli kotoisin Khaironeiasta, Boiotiasta. Sekstos oli Plutarkhoksen pojanpoika tai veljenpoika ja yksi keisari Marcus Aureliuksen opettajista.
Filostratos kuvaa, kuinka Marcus sai vielä vanhana miehenä, hallituskautensa lopulla, opetusta Roomassa toimineelta Sekstokselta. Filostratos kertoo Luciuksen, Herodes Atticuksen ystävän, kysyneen kerran Marcukselta mihin tämä on menossa, ja Marcuksen vastanneen: "on hyvä jopa vanhalle miehelle oppia; olen matkalla filosofi Sekstoksen luo oppimaan mitä en vielä tiedä". Lucius kohotti kätensä kohti taivasta ja sanoi: "Zeus sentään, roomalaisten kuningas ottaa vanhalla iällä [vaha]taulunsa ja menee kouluun".
Tämä on tapahtunut todennäköisesti vuosina 177-178, ennen kuin Marcus lähti sotaan viimeistä kertaa. Marcuksen kerrotaan myös "mahtailleen" Sekstokselle filosofiallaan. Marcus puhuu teoksessaan Itselleni Sekstoksesta ylistävästi, ja kuvaa saamaansa opetusta:
»Sekstokselta, hyväntahtoisuus ja malli taloudesta, jota perheenisä johtaa; käsitys luonnon mukaisesta elämästä; teeskentelemätön arvokkuus; huolekas pyrkimys ystävien parhaaseen; maallikkojen ja harkitsemattomasti jotakin mieltä olevien sietäminen; luonteva mukautuminen kaikkien seuraan [...] kyky löytää ja järjestää varmasti ja johdonmukaisesti elämän kannalta välttämättömät vakaumukset; olla osoittamatta koskaan suuttumusta tai mitään muutakaan tunnetta, vaan olla samalla kertaa täysin tunteeton ja täynnä sydämellisyyttä [...]»
Sekstos Khaironeialainen on todennäköisesti se Sekstos, jonka Hieronymus mainitsee teoksessaan Chronicon yhdessä Plutarkhoksen, Agathobuloksen ja Oinomaoksen kanssa Hadrianuksen kolmantena hallintovuonna (eli vuonna 119) toimineista henkilöistä. Suda sekoittaa hänet Sekstos Empeirikokseen sekä ilmeisesti edelleen Sextus Quintilius Condianukseen.
Sekstokselta mainitaan kaksi teosta: Etiikka (Ἠθικά, Ethika) ja Tutkimuksia (Ἐπισκεπτικά, Episkeptika), mutta ei tiedetä, ovatko ne tämän Sekstoksen vai Sekstos Empeirikoksen kirjoittamia.
Käännös suomeksi
Pieni-Mäntynen (Pieksämäki)

| Pieni-Mäntynen |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°20′09″N, 26°51′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskupuro:  puro Kekrinpuroon 
Järvinumero:  14.936.1.019
Mittaustietoja
Pinnankorkeus:  126,1 m  
Pituus:  360 m  
Leveys:  260 m  
Rantaviiva:  0,99 km  
Pinta-ala:  6,326 ha  
Saaria:  ei saaria 
 fiPieni-Mäntynen 
Pieni-Mäntynen  on Etelä-Savossa Pieksämäellä  Paltasen lähellä sijaitseva lampi.
Maantietoa

Lampi on 360 metriä pitkä, 260 metriä leveä, ja sen pinta-ala on 6,3 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Niskakoskenjoen valuma-alueeseen (14.936) se kuuluu. Lammen vedenpinnan korkeus on 126,1 metriä mpy.
Rosary

| Rosary The Gambit |
| --- | --- | --- |

Studioalbumin tiedot
 Julkaistu: 14. marraskuuta 2007
 Formaatti: CD
 Tuottaja(t): The Gambit
 Tyylilaji: rap, jungle rattle
 Kesto: 58.51
 Levy-yhtiö: QGL
The Gambitin muut julkaisut
|   | Rosary 2007 | Kaupunkishamaani 2012 |
Rosary on The Gambitin esikoisalbumi, joka julkaistiin marraskuussa 2007. Rosary -sanalla viitataan rukousnauhaan. Albumia on työstetty Suomen lisäksi Yhdysvalloissa ja siltä on julkaistu singleinä kappaleet "5-0 (Don't Stop)", "G.A.M.B.I.T." ja "Snake Styles".
Kappaleet

Blaze & Cruise – 3.37
Grillin' – 4.14 (mukana Psycho Les of The Beatnuts)
Snake Styles – 3.23
G.A.M.B.I.T. – 4.20
5-0 (Don't Stop) – 3.36
What's Real Is Real – 3.32
Illustrious (Opium) – 4.09
Hoo-Ha! (Hood High) – 4.03
We Like It, We Ride It – 3.29 (mukana Alexander)
Boomerang – 3.18
Slowin' Down – 3.09
Celsius Scale – 3.55
Unconditional Love – 5.01
Farewell My Lovely One – 5.00
Rosary – 4.12 (mukana Marika Krook)
Sangiran

| Sangiran |
| --- | --- |

Maailmanperintökohde
Sijainti:  Jaava, Indonesia  7°24′5″S, 110°48′59″E
Tyyppi:  kulttuurikohde
Kriteerit:  (iii), (vi)
Tunnusnumero:  593
Valintahistoria
Valintavuosi:  1996
 Sangiran, Jaava
Sangiran on merkittävä geologinen, paleontologinen, paleokasvitieteellinen ja arkeologinen kohde Indonesiassa Jaavan saarella. Erityisen tunnettu alue on varhaisista Homo erectus -lajin ihmisfossiileistaan, joille on annettu nimi jaavanihminen. Sangiran kuuluu UNESCOn maailmanperintöluetteloon vuodesta 1996.
Sangiranin fossiilien ajoittaminen on vaikeaa, mutta sedimentit ovat 1,8–0,7 miljoonaa vuotta vanhoja . Alueelta on todisteita ihmisasutuksesta ainakin 1,5 miljoonan vuoden takaa. Ihmisfossiilien lisäksi Sangiranista on löytynyt eläin- ja kasvifossiileita sekä paleoliittisiä työkaluja.
Aiheesta muualla

Sangiran UNESCOn sivuilla (englanniksi) (ranskaksi)
Unescon maailmanperintökohteet Indonesiassa
Balin kulttuurimaisema: Subak-keinokastelujärjestelmä
Borobudurinin temppelialue
Komodon kansallispuisto
Lorentzin kansallispuisto
Prambananin temppelialue
Sangiranin arkeologinen alue
Ombilinin hiilikaivos
Sumatran trooppinen sademetsä: Gunung Leuserin kansallispuisto, Kerinci Seblatin kansallispuisto ja Bukit Barisan Selatanin kansallispuisto
Ujung Kulonin kansallispuisto
Saija (Salla)

Osasto Roininen ja Svenska Frivilligkåren sekä Osasto Suoranta Sallassa.
Saija on kylä Sallassa lähellä Savukosken rajaa. Se sijaitsee noin 40 kilometriä Sallan kirkonkylältä pohjoiseen. Vuonna 2001 kylässä oli noin 80 taloutta ja 150 asukasta.
Historia

Saija on ollut metsäsaamelaisten aluetta esihistorian aikana. Saijan Särkiaavalta on jopa löytynyt maailman vanhin suksi, arviolta jopa 5 200 vuotta vanha.
Ensimmäinen vakituinen asukas kylällä on ollut Tuomas Saija, joka on tullut perheineen Tenniöjärveltä. Maanviljely on alkanut 1700-luvulla. Verotus on ollut molemmilta puolilta, milloin Ruotsista, milloin Venäjältä. Ruotsi myönsi kuitenkin verovapauden edellytyksellä, että vartioidaan Venäjän suuntaa. Myös saamelaisten kanssa oli kahnauksia kalastuksen ja majavanpyynnin osalta. Viimeiset euroopanmajavat katosivat 1800-luvun aikana. Metsäpeuran pyynti päättyi samoihin aikoihin, mutta kyläläiset siirtyivät poronhoitoon. Kylän kasvaessa suomen kieli tuli valtakieleksi. Metsätalous tuli hakkuina 1900-luvun alkuvuosina kuvaan mukaan. Saijalle muodostui vahva työväenliike, ja monet paikalliset kävivät Muurmannin legioonassa. Vuoden 1922 läskikapina näkyi vahvasti kylässä.
Historia > Talvisota

Osasto Suoranta eteni talvisodan aikana Saijalle, joka oli Neuvostoliiton hallussa. Tänne rintama pysähtyi. Osa kyläläisistä evakuoitiin, ja suomalaiset polttivat kylän, ettei vihollinen hyötyisi.
Historia > Jatkosota

Kesällä 1942 Tenniöjoen pukkisilta räjytettiin.
Historia > Lapin sota

Saksalaiset polttivat Saijan toistamiseen vetäytymisvaiheessa.
Aiheesta muualla

Saijan kyläyhdistys ry Saijan kylän kotisivut.
Sallan kylät
Aatsinki
Aholanvaara
Ahvenselkä
Hautajärvi
Hietajärvi
Hirvasvaara
Kallunki
Kelloselkä
Kirkonkylä
Kotala
Koutelo
Kursu
Käsmä
Naruska
Niemelä
Onkamo
Pahkakumpu
Paloperä
Saija
Salmivaara
Selkälä
Tuohikylä
Vallovaara
Varvikko
Vittikko
Sankei Shimbun

| Sankei Shimbun> 産経新聞 |
| --- | --- |

Kustantaja:  Sankei Shimbun Co., Ltd.
Levikki:  1,604 milj. milj.(2016)
Perustettu:  20. kesäkuuta 1933
Kotikunta:  Tokio
Kotimaa:   Japani
Ilmestymistiheys:  päivittäin
Kieli:  japani
Aiheesta muualla
Kotisivu
Sankei Shimbun -yhtiön pääkonttori Tokiossa.
Sankei Shimbun (jap. 産経新聞, Sankei Shinbun, merkitykseltään 'Teollisuuden ja talouden sanomalehti') on Japanissa julkaistava japaninkielinen sanomalehti. Se luokitellaan noin 1,6 miljoonan numeron levikillään (2016) yleensä Japanin kymmenen suurimman sanomalehden joukkoon. Lehteä kustantaa tokiolainen kustannusyhtiö Sankei Shimbun Co., Ltd.
Aiheesta muualla

Kuvia tai muita tiedostoja aiheesta Sankei Shimbun Wikimedia Commonsissa
SC Rheindorf Altach

Sportclub Rheindorf Altach on jalkapalloseura Altachin kunnasta. Seura pelaa Itävallan Bundesliigassa, joka on Itävallan korkein sarjataso. Seura on esiintynyt kertaalleen Euroopan sisäisissä kilpailuissa: kaudella 2015-2016 Rheindorf Altach esiintyi Eurooppa-liigassa voittaen 3. karsintakierroksella portugalilaisen Vitória SC:n mutta häviten play-off-kierroksella portugalilaiselle Belenensille. Erste Ligan seura on voittanut kahdesti: 2006 ja 2014.
SC Helsinki United

| SC Helsinki United |
| --- | --- |

Perustettu:  2020
Paikkakunta:  Helsinki
Värit:           
Omistaja:  SC Helsinki United ry
Toiminnanjohtaja:  Marttin Herranen
Puheenjohtaja:  Sami Martikainen
Miesten sarjataso:  3. divisioona
Kotisivut:  http://helsinkiunited.com
Helsinki United on keväällä 2020 perustettu salibandyseura. Seurassa pelaa useita aikuisten joukkueita erisarjatasoilla, sekä juniorijoukkueita A–C-poikien ikäluokissa. Lisäksi 1. divisioonassa pelaava SS Nova toimii yhteistyössä seuran kanssa ja siirtynee seuran alaisuuteen kaudeksi 2021–2022.
Selena Live!

| Selena Live! Selena |
| --- | --- | --- |

Livealbumin tiedot
 Äänitetty : 1993
 Julkaistu: 4. toukokuuta 1993
 Tyylilaji: Cumbia, tejano
 Kesto: 55.52
 Levy-yhtiö: EMI Latin
Listasijoitukset
  79.
Selenan muut julkaisut
| Entre a Mi Mundo 1992 | Selena Live! 1993 | Amor Prohibido 1994 |
Singlet albumilta Selena Live!
 ”No Debes Jugar” Julkaistu: 29. huhtikuuta 1993  ”La Llamada” Julkaistu: 18. lokakuuta 1995
Selena Live! on Selenan livealbumi, joka julkaistiin 4. toukokuuta 1993 levymerkillä EMI Latin.
Albumi nousi kaksi vuotta julkaisunsa jälkeen Billboard 200 -listan sijalle 79.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Como La Flor/Baila Esta Cumbia | A.B. Quintanilla III, Pete Astudillo | 9.45 |  |  |  |  |  |  |
| 2. | Amame, Quiéreme/Siempre Estoy Pensando En Ti | Quintanilla III, Astudillo | 3.48 |  |  |  |  |  |  |
| 3. | Ven Conmigo/Perdóname | Quintanilla III, Astudillo | 6.34 |  |  |  |  |  |  |
| 4. | ¿Qué Creias? | Quintanilla III, Astudillo | 3.35 |  |  |  |  |  |  |
| 5. | Si la quieres | Ricky Vela | 3.17 |  |  |  |  |  |  |
| 6. | ¿Porque Le Gusta Bailar Cumbia? | Astudillo | 3.52 |  |  |  |  |  |  |
| 7. | La Carcacha/Besitos | Quintanilla III, Astudillo | 6.54 |  |  |  |  |  |  |
| 8. | Ya Ves/Las Cadenas/Yo Te Amo | Quintanilla III, Astudillo, Vela | 8.10 |  |  |  |  |  |  |
| 9. | No Debes Jugar | Quintanilla III, Vela | 2.50 |  |  |  |  |  |  |
| 10. | Tú Robaste Mi Corazón (featuring Emilio Navaira)  | Quintanilla III, Vela | 3.50 |  |  |  |  |  |  |
| 11. | La llamada | Quintanilla III, Astudillo | 3.12 |  |  |  |  |  |  |
Arvostelut

Allmusic:
SC KuFu-98

Soccer Club KuopioFutis-98 (SC KuFu-98) oli kuopiolainen jalkapalloseura. Sen kotikenttä on Kuopion keskuskenttä.
SC KuFu-98 perustettiin vuonna 1998. Se aloitti pelit Nelosesta, josta se nousi yhden kauden jälkeen Kolmoseen, joka on sittemmin vakiintunut sen sarjatasoksi. Kaudella 2003 joukkue vieraili Kakkosessa ja kaudeksi 2014 joukkue nousi jälleen tälle sarjatasolle.
Tunnettuja seuran entisiä pelaajia ovat Yrjö Happonen, Atik Ismail, Pele Koljonen, Janne Savolainen ja Freddy Adu.
SC KuFu-98 toimi vuoteen 2021 Kuopion Palloseuran reservijoukkueena. Joulukuussa 2021 ilmoitettiin, että KuFun sarjapaikat siirretään KuPS Akatemialle vuodesta 2022 alkaen.
Samar (1887)

| Samar |
| --- | --- |

Aluksen vaiheet
Rakentaja:  Cavite, Filippiinit
Laskettu vesille:  1887
Tekniset tiedot
Uppouma:  201 t
Pituus:  34,77 m
Leveys:  5,34 m
Syväys:  2,03 m
Koneteho:  275 ihp
Nopeus:  11 solmua
Miehistöä:  35
Aseistus
Aseistus:  1 × BL 87 mm/27 -tykki 2 × konekivääriä
Samar oli Espanjan laivaston vuonna 1887 valmistettu teräsrunkoinen Samar-luokan tykkivene, joka oli suunniteltu palvelemaan Filippiineillä.
Valmistus

Alus tilattiin Cavitesta Filippiineiltä. Alus valmistui vuonna 1887.
Palvelus

Espanjan-Yhdysvaltain sodan alkaessa alus oli Luzonilla. Yhdysvaltain maavoimat valtasi aluksen.
Yhdysvaltain laivasto otti 26. toukokuuta 1899 aluksen palvelukseen. Alus poistettiin palveluksesta 6. syyskuuta 1920 ja  myytiin 11. tammikuuta 1921.
Sankhuwasabhan piirikunta

| Sankhuwasabhan piirikunta सङ्खुवासभा, Saṃkhuvāsabhā |
| --- | --- |

 Sankhuwasabhan piirikunnan sijainti Nepalissa.
 Koordinaatit: 27.3770°N, 87.2075°E 
Valtio:     Nepal
Nepalin kehitysalueet:  Itäinen kehitysalue
Nepalin vyöhykkeet:  Kosi
Hallinto:  
 – hallinnollinen keskus:  Khandbari (26 301 as., 2011)
Pinta-ala  ():  3 480 km²
Väkiluku (2011)  ():  158 742
 – väestötiheys:  46 as./km²
HDI (2011):  0,488
Lyhenteet:  
 – ISO 3166:  NP-KO
 
ddcsankhuwasabha.gov.np
 Sankhuwasabhan piirikunnan kartta. Piirikuntakeskus Khandbari löytyy kartan alaosasta. 
Sankhuwasabhan piirikunta (nepaliksi सङ्खुवासभा, Saṃkhuvāsabhā) on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeen pohjoisosassa. Piirikuntaa rajaa pohjoisessa Kiinan Tiibetin autonominen alue. Idässä  naapurina on Taplejungin, etelässä Terhathumin, Dhankutan ja Bhojpurin sekä lännessä Solukhumbun piirikunta.
Sankhuwasabhan piirikunnassa asui vuonna 2011 yhteensä 158 742 henkeä (159 203 as. vuonna 2001). Piirikunnan pinta-ala on 3 480 neliökilometriä ja väestötiheys 46 as./km2 (2011). Hallinnollinen keskus on Khandbari (26 301 as., 2011), joka sijaitsee linnuntietä runsas 190 kilometriä Kathmandusta itään. Vuonna 2014 piirikuntaan perustettuja kaupunkeja ovat Chainpur ja Madi.
Luonnonmaantieteellisesti piirikunta ryhmitellään yleensä Nepalin Itäiseen vuoristovyöhykkeeseen. Tarkemmassa jaottelussa piirikunnasta 0,3 % sisällytetään alempaan trooppiseen, 10,0 % ylempään trooppiseen, 24,8 % subtrooppiseen, 23,3 % lauhkeaan, 12,8 % subalpiiniseen ja 8,4 % alpiiniseen kasvillisuusvyöhykkeeseen sekä 20,4 % ylempään vuoristovyöhykkeeseen (nival zone). Piirikunnan pohjoisrajalla on Makalu, yksi maailman korkeimmista vuorista.
Sitalpatin kyläkehityskomitean Lama-kylä.
Bahrabise.
Makalu, yksi maailman korkeimmista vuorista.
Aiheesta muualla

Kuvia tai muita tiedostoja aiheesta Sankhuwasabhan piirikunta Wikimedia Commonsissa
Brief Introduction (englanniksi) (ddcsankhuwasabha.gov.np)
Sankhuwasabha VDC-Municipality in detail (tilastollisia tietoja 2011 väestönlaskennasta, pdf) (Arkistoitu – Internet Archive) (englanniksi) (cbs.gov.np)